CELEX: 32012R0300
Language: et
Date: 2012-04-02 00:00:00
Title: Komisjoni rakendusmäärus (EL) nr 300/2012, 2. aprill 2012 , teatavate kaupade klassifitseerimise kohta kombineeritud nomenklatuuris

5.4.2012   
            
            
               ET
            
            
               Euroopa Liidu Teataja
            
            
               L 99/17
            
         KOMISJONI RAKENDUSMÄÄRUS (EL) nr 300/2012,
   2. aprill 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma esimehe seatud tähtaja jooksul arvamust avaldanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ristkülikukujuline kvartsklaasist alus mõõtmetega ligikaudu 55 × 31 cm ja paksusega 8 mm.
                  Alusel on 5 cm kõrgune klaassilinder läbimõõduga 5,5 cm ja spetsiaalselt konstrueeritud paigaldustoend.
                  Paigaldustoendile on kinnitatud ristkülikukujuline plastikkonsool mõõtmetega ligikaudu 17 × 10 × 2,5 cm.
                  Alust kasutatakse teleri toena, kui teler pannakse näiteks lauale.
                  
                      (1) Vt foto.
               
               
                  7020 00 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3.b ja 6 ning CN-koodide 7020 00 ja 7020 00 10 sõnastusega.
                  Aluse juuresolek ei ole rubriiki 8528 kuuluva teleri tööks hädavajalik. Seepärast ei saa toodet klassifitseerida rubriiki 8529 kui osa, mida kasutatakse üksnes või peamiselt koos rubriikidesse 8525–8528 kuuluva aparaadiga.
                  Seepärast tuleb toode klassifitseerida vastavalt koostismaterjalile (klaas), mis annab tootele selle põhilised omadused.
                  Seepärast tuleb toode klassifitseerida kui muu sulatatud kvartsist (kvartsklaasist) toode CN-koodi 7020 00 10 alla.
               
            
         
      
         (1)  Foto on üksnes illustratsiooniks.